Diari Oficial de la Generalitat Valenciana


Sumari del DOGV 4810, del 02-08-2004 (2004/7579)

RESOLUCIÓ de 13 de juliol de 2004, de la Direcció General de Personal Docent de la Conselleria de Cultura, Educació i Esport, per la qual s'aprova l'expedient del procés selectiu per a ingrés en el cos de professors d'ensenyament secundari i professors tècnics de formació professional, convocat per Orde de 8 de maig de 2002, respecte dels aspirants Paloma Martínez Matías i José Salvador Climent Climent, pendents de realitzar la fase de pràctiques.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4810

Data del DOGV
:   02-08-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/7579


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 13 de juliol de 2004, de la Direcció General de Personal Docent de la Conselleria de Cultura, Educació i Esport, per la qual s'aprova l'expedient del procés selectiu per a ingrés en el cos de professors d'ensenyament secundari i professors tècnics de formació professional, convocat per Orde de 8 de maig de 2002, respecte dels aspirants Paloma Martínez Matías i José Salvador Climent Climent, pendents de realitzar la fase de pràctiques. [2004/X7579]
  
Per Resolució de 24 de setembre de 2002, del director general de Personal, es van nomenar funcionaris en pràctiques dels cossos de professors d'Ensenyament Secundari, professors d'escoles oficials d'Idiomes, professors de Música i Arts Escèniques i professors tècnics de Formació Professional els aspirants seleccionats en el marc dels procediments selectius convocats per Orde de 8 de maig de 2002.
  
En l'apartat cinqué de la dita resolució es declarava en situació d'ajornament legal per a la realització de la fase de pràctiques els aspirants relacionats en l'annex II, entre els quals s'incloïa Paloma Martínez Matías i José Salvador Climent Climent.
  
Per Resolució de 12 de novembre de 2003, del director general de Personal Docent, Paloma Martínez Matías va ser nomenada funcionària en pràctiques del cos de professors d'Ensenyament Secundari, especialitat Filosofia, i José Salvador Climent Climent del cos de professors tècnics de Formació Professional, especialitat Instal·lacions Electrotècniques. Conclosa la dita fase, resolc:
  
Primer. Declarar aptes en la fase de pràctiques, per haver rebut la dita avaluació de la comissió qualificadora, l'aspirant Paloma Martínez Matías i l'aspirant José Salvador Climent Climent i remetre al Ministeri d'Educació i Ciència el seu expedient perquè procedisca al seu nomenament com a funcionaris de carrera.
  
Segon. Aprovar l'expedient del procés selectiu per a ingrés en el cos de professors d'Ensenyament Secundari i professors tècnics de Formació Professional, convocat per Orde de 8 de maig de 2002 respecte dels aspirants mencionats, tenint en compte que, de conformitat amb el que preveu l'article 10.1.e) del Reial Decret 334/2004, de 27 de febrer, hauran d'obtindre la seua primera destinació definitiva en l'àmbit de gestió de la Conselleria de Cultura, Educació i Esport acudint amb caràcter forçós al concurs, segons disposa l'article 2, en els apartats 2 i 3, del Reial Decret 2.112/1998, de 2 d'octubre.
  
Tercer. Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, de Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal Docent en el termini d'un mes comptat des de l'endemà de la publicació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir de l'endemà de la publicació.
  
València, 13 de juliol de 2004.- El director general de Personal Docent: José Antonio Rovira Jover.